Pressemeddelelse

Maj 2012

Peugeots rappe 107 er Danmarks mest solgte bil

**Om det er det lave brændstofforbrug, det kække nye design eller det, at Peugeot 107 i alle henseender er en rap charmetrold vides ikke. Men faktum er, at den nu har lagt sig sikkert i spidsen som den bedst sælgende bil i Danmark. I alt 1.902 solgte 107’ere i 2012 kører allerede på de danske veje, og der er flere på vej!**

Flere og flere vælger at købe Peugeot 107

I begyndelsen af året fik 107’eren et facelift med en ny designstil, der gjorde den endnu mere fræk og brændstofbesparende end den allerede i forvejen var. Det har båret frugt. Kunderne er overbeviste og har taget bilen til sig. Således er modellen nu årets mest solgte bil ifølge statistikken fra De Danske Bilimportører opgjort pr. 13. maj 2012. Førstepladsen indtages sikkert foran Chevrolet Spark på andenpladsen og Kia Picanto på tredjepladsen.

En lille bil, der tilbyder mere

Peugeot 107 er trods sin lave pris først og fremmest en bil, der er ekstrem nem at manøvre med. Derudover er 107 den perfekte partner i hverdagen, både som pendlerbil og citybil. Den kører op til 23,3 km/l med en CO2-udledning på kun 99 g/km og man bliver således en mere sjælden gæst på tankstationen. Den nye afrundede front med LED-kørelys og det mere aggressive look giver bilen et charmerende touch, mens de 6 airbags og ESP-systemet er med til at holde sikkerheden i top.

Peugeot 107 fås i 2 forskellige varianter i både 3- og 5 dørs modellen som 1.0i manuelt 5-gears og 1.0i 2-tronic 5-trins. Til bilen er der udviklet helt specielt udstyr og tilbehør så kunden får mulighed for at personliggøre bilen. Der kan vælges mellem forskellige alufælge, aluminiums gearknopper, krom-effekter på vinduer, specielt broderede måtter, genopladeligt navigationssystem hvor iPhone og iPod kan tilkobles, armlæn med opbevaringsplads, tagbokse samt meget mere.

**Priser starter fra 79.990 kr.**